Theodore Roosevelt, Jr.

Si Theodore Roosevelt III ( ; Septyembre 13, 1887 – Hulyo 12, 1944), parati inaapod man Theodore Jr.,Morris, Edmund (1979). The Rise of Theodore Roosevelt. index.Manta si Presidente Theodore Roosevelt iyo an legal na nginaranan na Theodore Roosevelt Jr., alagad huli kan kabantogan ni ama, mas simple na apodon an aki na "Junior". sarong Amerikanong heneral asin politiko. Siya an pinakamatuang aki ni Presidente Theodore Roosevelt asin Enot na Gining Edith Roosevelt. Si Roosevelt Junior midbid kan saiyang serbisyo sa Ikaduwang Gerang Pankinaban, kabali an saiyang pagdirekta kan mga tropa sa Utah Beach durante kan Normandy landings, na huli kaini siya nagawadan kan Medal of Honor.

Si Roosevelt Junior naedukar sa mga pribadong akademya asin sa Harvard University; pakagradwar niya kan 1909 sa kolehiyo, siya nagpoon kan saiyang karera sa pagnegosyo asin sa investment banking. Gibo kan siya nakakuang eksperensya sa World War I durante kan pag'atendir sa Citizens' Military Training Camp, pagpoon kan gera, siya tina'wan nin reserve commission komo major. Siya nagsirbe sa 1st Division, natapsok sa magkapirang enkwentro kabali an Battle of Cantigny, asin siya an namoon sa 1st Battalion, 26th Infantry bilang lieutenant colonel. Pakagera, si Roosevelt instrumental sa pagmukna' kan The American Legion.

Palaen kan saiyang aktibong serbisyo sa militar asin sa pagnenegosyo, siya  nagin aktibo man sa politika asin gobyerno. Siya nagsirbe bilang Assistant Secretary of the Navy (1921–1924), Gobernador nin Puerto Rico (1929–1932), asin Gobernador-Heneral nin Filipinas (1932–1933). Nagpadagos siya kan saiyang mga palakaya sa negosyo kan mga 1930, asin nagin Chairman of the Board kan American Express Company, asin bise presidente kan  Doubleday Books. Si Roosevelt dagos na aktibo bilang Army reservist, na nag'aatendir sa mga  taonan na training sa Pine Camp, asin saiyang nakompleto an Infantry Officer Basic and Advanced Courses, an Command and General Staff College, asin refresher training para sa mga senior officer. Siya nagbalik sa aktibong katongdan sa Ikaduwang Gerang Pankinaban na may darang ranggong colonel, asin pinamayohan an 26th Infantry. Siya dangan nagawadan nin promosyon bilang brigadier general ta siya assistant division commander kan 1st Infantry Division.

Toltolan

Kategorya:Mga 1887 na kamundagan
Kategorya:Mga 1944 na kagadanan
Kategorya:Mga tauhan nin American Express
Kategorya:Mga Amerikanong beteranong aktibista
Kategorya:Mga Amerikanong may dugong Olandes
Kategorya:Mga Amerikanong may ginikanan dugong Ingles